**Republika Hrvatska**

**Centar za odgoj, obrazovanje**

**i rehabilitaciju Križevci**

Klasa: 602-01/12-01/06

Urbroj: 2137-82/12-02

Križevci, 30. ožujka 2012.

Na temelju članka 22. stavka 4. Zakona o pravu na pristup informacijama („Narodne novine“ br. 172/03. i 144/10.) i čl. 92. Statuta Centra za odgoj, obrazovanje i rehabilitaciju Križevci, Klasa:012-03/11-01/01, Urbroj: 2137-82/12-02 od 01.02.2012. godine, ravnateljica Centra donosi

**O D L U K U**

**o ustrojavanju kataloga informacija Centra za odgoj, obrazovanje i rehabilitaciju Križevci**

Članak 1.

Ovom Odlukom ustrojava se Katalog informacija koje posjeduje i nadzire Centar za odgoj, obrazovanje i rehabilitaciju Križevci, a u cilju prava na pristup informacijama u smislu Zakona o pravu na pristup informacijama.

Članak 2.

Dokumenti na kojima je zapisana ili unesena informacija u smislu članka 1.. ove Odluke utvrđeni su u sistematiziranom pregledu informacija koje se nalaze u Katalogu informacija Centra za odgoj, obrazovanje i rehabilitaciju Križevci koji čini sastavni dio ove Odluke.

Članak 3.

Ovlaštenik prava na informaciju ostvaruje pravo na pristup informaciji podnošenjem usmenog ili pisanog zahtjeva.

Zahtjevi u svezi s ostvarivanjem prava na pristup informaciji mogu se podnijeti na poštansku adresu škole: Centar za odgoj, obrazovanje i rehabilitaciju Križevci, Matije Gupca 36, Križevci putem elektroničke pošte: ured@centar-odgoj-obrazovanjeirehabilitacija-kc.skole.hr , putem telefaxa: 048/712-630, te usmenim putem osobno na zapisnik u službenim prostorijama Centra za odgoj, obrazovanje i rehabilitaciju Križevci svakog radnog dana od 07:00 do 13:00 sati.

Zahtjevi će se zaprimati na obrascu namijenjenom za pristup informacijama, dostupnog na web stranici Centra za odgoj, obrazovanje i rehabilitaciju Križevci, te u tajništvu Centra.

Službena osoba mjerodavana za rješavanje ostvarivanja prava na pristup informaciji je tajnica Centra za odgoj, obrazovanje i rehabilitaciju Križevci, Danijela Holt tel.048/270-836.

Članak 4.

Ovlašteniku prava na informaciju, kojemu je omogućen pristup informaciji izradom preslika dokumenata koji sadrže traženu informaciju neće se naplaćivati.

Članak 5.

Službenik za informiranje Centra za odgoj, obrazovanje i rehabilitaciju Križevci zadužen je za poduzimanje svih radnji i mjera potrebnih radi urednog vođenja Kataloga informacija.

Članak 6.

Ova Odluka stupa na snagu danom donošenja.

Ravnateljica:

Marija Prodan, prof.